PATVIRTINTA

                                                                                Gargždų „Minijos“ progimnazijos

                                                                 direktoriaus 2017-12-13

                              įsakymu Nr. 1-47

**PATYČIŲ PREVENCIJOS IR INTERVENCIJOS VYKDYMO GARGŽDŲ „MINIJOS“ PROGIMNAZIJOJE TVARKOS APRAŠAS**

1. **BENDROSIOS NUOSTATOS**

1. Patyčių prevencijos ir intervencijos vykdymo Gargždų „Minijos“ progimnazijoje (toliau – progimnazijoje), tvarkos aprašas (toliau – Progimnazijos tvarkos aprašas), kuris parengtas vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22d. įsakymu Nr. V-190, smurto artimoje aplinkoje atpažinimo kriterijų ir veiksmų rekomendacijomis, patvirtintomis Lietuvos Respublikos švietimo ir mokslo ministro 2017 m. rugpjūčio 3 d. įsakymu Nr. V-625, Jungtinių Tautų vaiko teisių konvencija, Lietuvos Respublikos švietimo įstatymu, Lietuvos Respublikos vaiko teisių konvencija, Lietuvos Respublikos švietimo įsakymu, Lietuvos Respublikos vaiko minimalios ir vidutinės priežiūros įstatymu, Lietuvos Respublikos vaiko teisių apsaugos pagrindų įstatymu.

2. Tvarkos aprašo paskirtis – padėti užtikrinti sveiką, saugią, užkertančią kelią smurto, prievartos apraiškoms aplinką, kuri yra psichologiškai, dvasiškai ir fiziškai saugi.

3. Tvarkos aprašas nustato patyčių stebėsenos, prevencijos, intervencijos ir postvencijos vykdymą progimnazijoje.

4. Prevencijos priemonės, skirtos mokiniams, padeda išvengti problemų (pvz., patyčių ar kitokio smurto) atsiradimo ir mažinti egzistuojančių problemų mastą. Tiems mokiniams, kuriems progimnazijoje taikomos prevencijos priemonės nepaveikios, bus taikomos papildomos prevencijos priemonės (kreipiamasi į kitas pagalbą galinčias suteikti instancijas).

5. Tvarkos aprašas remiasi šiais principais:

5.1. į patyčias būtina reaguoti, nepriklausomai nuo jų turinio (dėl socialinės padėties, lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;

5.2. kiekvienas progimnazijos administracijos atstovas, mokytojas, švietimo pagalbos specialistas ar kitas darbuotojas, pastebėjęs ar sužinojęs apie patyčias, turi reaguoti ir stabdyti;

5.3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų bei nepriklausomai nuo besityčiojančiųjų ar patiriančių patyčias amžiaus ir pareigų.

6. Visi progimnazijos bendruomenės nariai turi būti supažindinti su progimnazijos patyčių prevencijos ir intervencijos vykdymo tvarka pasirašytinai. Tėvai su tvarka, reglamentuota apraše, turi būti supažindinti tėvų susirinkimo metu ir patvirtinti tai savo parašu.

6.1. nuo 2017-2018 m. m. rugsėjo pirmos dienos su Progimnazijos tvarkos aprašu tėvai supažindinami formuojant 1 ir 5 klasę, pasirašydami mokymo sutartį su progimnazija.

 7. Tvarkos apraše vartojamos sąvokos:

7.1. patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui.

7.2**.** patyčios gali būtitiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos):

7.2.1. žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

7.2.2. fizinės patyčios: mušimas, spardymas, spaudimas, dusinimas, užkabinėjimas, turtinė žala ir kt.;

7.2.3. socialinės patyčios: socialinė izoliacija arba tyčinė atskirtis, gandų skleidimas ir kt.;

7.2.4. elektroninės patyčios: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas siekiant sugriauti gerą vardą arba santykius, pažeminti ir kt.

7.3. patyčias patiriantisvaikas – mokinys, iš kurio yra tyčiojamasi;

7.4**.** besityčiojantysis/skriaudėjas – mokinys ar suaugęs, inicijuojantis patyčias ir/ar prisidedantis prie jų;

7.5. patyčias patiriantis suaugęs – administracijos atstovas, mokytojas, švietimo pagalbos specialistas ar kitas darbuotojas, iš kurio tyčiojasi mokinys (-iai);

7.6. patyčių stebėtojas – mokinys, matantis ar žinantis apie patyčias;

7.7. patyčių prevencija – veikla, kuri skirta patyčių rizikai mažinti imantis progimnazijos bendruomenės narių (vaikų, administracijos atstovų, mokytojų, švietimo pagalbos specialistų, kitų darbuotojų, tėvų (globėjų, rūpintojų) švietimo,  informavimo ir kitų priemonių;

7.8. patyčių intervencija – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui įtraukiant mokinių tėvus (globėjus, rūpintojus);

7.9. patyčių prevencijos ir intervencijos stebėsena – patyčių situacijos progimnazijoje stebėjimas renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolesnės raidos ir galimo poveikio prognozavimas.

**II. PATYČIŲ STEBĖSENA IR PREVENCIJA PROGIMNAZIJOJE**

8. Patyčių prevencija ir intervencija yra svarbi progimnazijos veiklos dalis, kurios planavimu, organizavimu ir stebėsena rūpinasi progimnazijos direktorius, vaiko gerovės komisijos nariai, klasių vadovai, o ją vykdo visi progimnazijos bendruomenės nariai.

9. Progimnazijos direktorius yra atsakingas už Progimnazijos tvarkos aprašo parengimą ir vykdymą, už stebėsenos rezultatais paremto kasmetinio progimnazijos patyčių prevencijos priemonių plano parengimą, pristatymą progimnazijos bendruomenei ir vykdymą.

10. Patyčių prevencijos ir intervencijos vykdymo tvarkos įgyvendinimą koordinuoja grupė, kurią sudaro socialiniai pedagogai, psichologai, po vieną pradinių klasių mokytojų ir 5-8 klasių vadovų metodinių grupių deleguotą atstovą. Koordinuojančios grupės sudėtį įsakymu tvirtina progimnazijos direktorius. Koordinuojanti grupė kasmet:

10.1. surenka apibendrintus duomenis iš klasių vadovų dėl progimnazijoje fiksuotų pranešimų apie patyčias ir atlieka jų analizę (kartą per metus);

10.2. remiantis pranešimų apie patyčias analizės duomenimis rengia patyčių prevencijos ir intervencijos priemonių planą;

10.3. aptaria turimą informaciją, svarsto prevencijos ir intervencijos priemonių taikymo plano turinį vaiko gerovės komisijos posėdyje (vieną kartą, mokslo metų pabaigoje);

10.4. teikia siūlymus progimnazijos direktoriui dėl patyčių prevencijos ir intervencijos priemonių įgyvendinimo progimnazijoje, progimnazijos darbuotojų kvalifikacijos tobulinimo patyčių prevencijos ar intervencijos srityje ir kitais klausimais;

10.5. teikia siūlymus progimnazijos vadovui dėl Progimnazijos tvarkos aprašo tobulinimo;

11. Klasės vadovai kasmet:

11.1. pirmo klasės tėvų susirinkimo metu primeną Progimnazijos tvarką;

11.2. per rugsėjo mėnesį, klasės valandėles metu, primena ir aptaria Progimnazijos tvarkos aprašą bei Mokinio elgesio taisykles su auklėtiniais.

11.3. išanalizuoja ir apibendrina turimus pranešimus apie patyčias, informuoja koordinuojančią grupę apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su patyčiomis.

**III. PATYČIŲ INTERVENCIJA PROGIMNAZIJOJE**

12. Visais įtariamų ir realių patyčių atvejais kiekvienas progimnazijos administracijos atstovas, mokytojas ar švietimo pagalbos specialistas,  kitas darbuotojas reaguodamas:

12.1. įsikiša įtarus ir/ar pastebėjus patyčias – nutraukia bet kokius tokį įtarimą keliančius veiksmus;

12.2. primena mokiniui progimnazijos nuostatas ir elgesio taisykles;

12.3. jei mokiniui reikia pagalbos, kreipiasi į pagalbą galinčius suteikti asmenis (tėvus (globėjus, rūpintojus) ar gimnazijos darbuotojus) ar institucijas (pvz., policiją, greitąją pagalbą);

12.4. informuoja klasės vadovą, jeigu jo nėra mokykloje, tada socialinį pedagogą apie įtariamas ir/ar įvykusias patyčias, elektroninių patyčių atveju pateikia išsaugotus įrodymus;

13. Klasės vadovas gavęs informaciją apie įtariamas ir/ar įvykusias patyčias:

13.1. išsiaiškina situaciją, nustato, ar tai smurto/patyčių atvejis;

13.2. smurto/patyčių atvejui, užpildo pranešimo apie patyčias formą (2 priedas);

13.3. pranešimo apie smurtą/patyčias formą registruoja patyčių registracijos žurnale (žurnalas laikomas sekretorės kabinete);

13.4.surenka informaciją apie besityčiojančių tapatybę, dalyvių skaičių ir kitus galimai svarbius faktus;

13.5. organizuoja individualius pokalbius su patyčių dalyviais, informuoja jų tėvus (globėjus, rūpintojus), esant poreikiui kviečia mokinių tėvus dalyvauti pokalbiuose.

13.6. nesiliaujant patyčioms ar esant sudėtingesniam patyčių atvejui kreipiasi į progimnazijos patyčių ir smurto prevencijos ir intervencijos koordinuojančią grupę.

14. Koordinuojanti grupė išklausiusi ir įvertinusi turimą informaciją:

14. 1. numato veiksmų planą, supažindina su jo nevykdymo pasekmėmis skriaudėją ir jo tėvus (globėjus, rūpintojus), esant poreikiui koreguoja veiksmų planą;

14.2. situacijai nesikeičiant informuoja vaiko gerovės komisijos pirmininką (5-8 kl.), pirmininko pavaduotoją (1-4 kl.) ir progimnazijos direktorių apie esamą situaciją.

15. Progimnazijos vaiko gerovės komisija išklausiusi ir įvertinusi koordinuojančios grupės pateiktą informaciją:

15.1. klausimą sprendžia Vaiko gerovės komisijos posėdyje.

16. Mokiniui pasityčiojus iš administracijos atstovo, mokytojo, švietimo pagalbos specialisto ar kito darbuotojo asmuo pastebėjęs ir/ar įtaręs patyčias informuoja mokyklos direktorių, kuris imasi Progimnazijos tvarkos apraše  ar kituose progimnazijos dokumentuose numatytų veiksmų.

17. Administracijos atstovui, mokytojui, švietimo pagalbos specialistui ar kitam darbuotojui pasityčiojus iš mokinio asmuo pastebėjęs ir/ar įtaręs patyčias informuoja progimnazijos direktorių, kuris:

17.1. kviečia iš mokinio pasityčiojusį darbuotoją individualiam pokalbiui;

17.2. jei individualiame pokalbyje neišaiškėjo aplinkybės ir nebuvo prisiimta atsakomybė, direktoriaus įsakymu sudaroma komisija, nagrinėjanti problemą;

17.3. situacijai nesikeičiant taikomos įstatymo tvarka numatytos priemonės.

18. Progimnazijos direktorius, sužinojęs apie progimnazijos darbuotojo patiriamas patyčias arba progimnazijos darbuotojo tyčiojimąsi, privalo nedelsiant imtis priemonių, numatytų Progimnazijos tvarkos apraše.

 20. Kitiems patyčių dalyviams pagal individualius poreikius progimnazijoje teikiama švietimo pagalbos specialistų ar pedagogų pagalba.

**IV. BAIGIAMOSIOS NUOSTATOS**

20. Tvarkos aprašas skelbiamas progimnazijos internetinėje svetainėje.

21. Visi dokumentai, esantys mokinio asmens byloje, ir duomenys, susiję su mokiniu ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.

Priedas Nr. 1

**GARGŽDŲ „MINIJOS“ PROGIMNAZIJOS**

**PRANEŠIMO APIE PATYČIAS FORMA**

**\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_**

 Pranešimo data Registracijos Nr.

**Bendrieji duomenys:**

|  |  |
| --- | --- |
| Kam pranešta apie patyčias: |  |
| Kas pranešė apie patyčias: |  |
| Kada įvyko patyčios (data, val.): |  |
| Kur įvyko patyčios: |  |
| Kokia patyčių forma naudota ar įtariama, kad buvo naudota: |
| * **Fizinės:** vaiko užgauliojimas veiksmais (pargriovimas, įspyrimas, kumštelėjimas, spjaudymas, daiktų atiminėjimas ar gadinimas, plaukų pešiojimas ir pan.);
* **Socialinės:** įvairūs gąsdinantys, bauginantys gestai, ignoravimas, siekiant parodyti, kad vaikas yra nepageidaujamas ar atstumiamas;
* **Elektroninės:** patyčios, vykstančios elektroninėje erdvėje: socialiniuose tinkluose, kitose vietose internete, naudojant mobiliuosius telefonus (nemalonių žinučių arba elektroninių laiškų rašymas, skaudinantis bendravimas pokalbių kambariuose, vaiko asmeninio gyvenimo detalių viešinimas, tapatybės pasisavinimas ir pan.).
* **Kiti pastebėjimai** (įrašyti) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 |
| Ar yra žinomas tokio elgesio pasikartojamumas: |  |

**Duomenys apie patyčių dalyvius:**

|  |  |
| --- | --- |
| Vaiko, patyrusio patyčias, vardas, pavardė, amžius, klasė: |  |
| Vaiko/-ų, kuris tyčiojosi, vardas, pavardė, amžius, klasė: |  |
| Vaiko/-ų, stebėjusio patyčias, vardas, pavardė, amžius, klasė: |  |

**Išsamesnė informacija apie įvykį**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mokyklos pedagogo ar kito darbuotojo elgesys šioje patyčių situacijoje**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Veiksmų po įvykio planas su:**

|  |  |
| --- | --- |
| Vaiku, patyrusiu patyčias: |  |
| Vaiku, kuris tyčiojosi: |  |
| Stebėtojais: |  |
| Patyčių dalyvių tėvais: |  |
| Kitais mokyklos darbuotojais: |  |
| Kita (įrašyti): |  |

 Priedas Nr. 2

**Gargždų „Minijos“ progimnazija**

**Reagavimo į patyčias ir pagalbos, joms įvykus, planas**

1. Pastebėjęs ar įtaręs patyčias **bet kuris mokyklos darbuotojas** turi nedelsdamas reaguoti ir stabdyti patyčias bei priminti progimnazijos mokinio elgesio taisykles.
2. Apie įvykį praneša klasės vadovui, jeigu jo nėra, socialiniam pedagogui.
3. **Klasės vadovas:**
	1. Gavęs informaciją apie patyčias išsiaiškina situaciją, nustato, ar tai smurto/patyčių atvejis
	2. Smurto/patyčių atveju, užpildo pranešimo apie patyčias formą (1 priedas)
	3. Pranešimo apie smurtą/patyčias formą registruoja patyčių registracijos žurnale (žurnalas laikomas sekretorės kabinete)
	4. Surenka informaciją apie besityčiojančių tapatybę, dalyvių skaičių ir kitus galimai svarbius faktus;
	5. Organizuoja individualius pokalbius su patyčių dalyviais, informuoja jų tėvus (globėjus, rūpintojus), esant poreikiui kviečia dalyvauti mokinių tėvus pokalbiui.
	6. Nesiliaujant patyčioms ar esant sudėtingesniam patyčių atvejui, kreipiasi į mokyklos patyčių ir smurto prevencijos ir intervencijos koordinuojančią grupę.
4. **Koordinuojanti grupė:**
	1. numato veiksmų planą.
	2. situacijai nesikeičiant informuoja Vaiko gerovės komisijos pirmininką (5-8 kl.), pirmininko pavaduotoją (1-4 kl.) ir progimnazijos direktorių apie esamą situaciją.
5. Klausimą sprendžia **Vaiko gerovės komisija**.